**บทนำ**

**1.1 บทนำ**

ตามระเบียบกระทรวงมหาดไทย ว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ.2548 ประกอบกับระเบียบกระทรวงมหาไทย ว่าด้วยการจัดทำและประสานแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 กำหนดให้องค์กรปกครองส่วนท้องถิ่นจัดทำแผนยุทธศาสตร์ฯ,แผนพัฒนาท้องถิ่นห้าปี และแผนการดำเนินงาน สำหรับแผนการดำเนินงานนั้นมีจุดมุ่งหมายเพื่อแสดงให้เห็นถึงรายละเอียดแผนงาน/โครงการพัฒนา และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้นเพื่อให้แนวทางแนวทางในการดำเนินงานภายในปีงบประมาณขององค์กรปกครองส่วนท้องถิ่นมีความชัดเจนในการปฏิบัติมากขึ้น อีกทั้งเป็นการลด ความซับซ้อนของโครงการ มีการประสานงานและบูรณาการในการทำงานร่วมกับหน่วยงาน และการจำแนกรายละเอียดต่าง ๆ ของแผนงาน/โครงการ ในแผนการดำเนินงาน

*แผนการดำเนินงาน* จะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

*แผนการดำเนินงาน* จะกำหนดรายละเอียดของโครงการ/กิจกรรมการพัฒนาที่จะบรรจุในแผนดำเนินงานจะมีที่มาจาก

1. งบประมาณรายจ่ายประจำปีขององค์กรปกครองส่วนท้องถิ่น ( รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินงาน )

2. โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ ( ถ้ามี )

3. โครงการ/กิจกรรมการพัฒนาของหน่วยราชการส่วนกลาง ส่วนภูมิภาค หรือหน่วยงานอื่น ที่ดำเนินการในพื้นที่ขององค์กรปกครองส่วนท้องถิ่น โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่าง ๆ ที่เกี่ยวข้อง

4. โครงการ/กิจกรรมการพัฒนาอื่น ๆ ที่องค์กรปกครองส่วนท้องถิ่นพิจารณาเห็นว่าจะเกิดประโยชน์ในการประสานการดำเนินงานในพื้นที่

**1.2 วัตถุประสงค์ของแผนการดำเนินงาน**

1. เพื่อแปลงยุทธศาสตร์การพัฒนาไปสู่การเตรียมพร้อมที่จะปฏิบัติได้ในแต่ละปี โดยระบุรายละเอียดถึงสถานที่ดำเนินการ เป้าหมาย ลักษณะกิจกรรม งบประมาณ

2. เพื่อใช้เป็นแนวทางในการจัดทำข้อบังคับงบประมาณรายจ่ายประจำปีเพิ่มเติมขององค์การบริหารส่วนตำบลได้อย่างมีประสิทธิภาพ

3. เพื่อเป็นเครื่องมือสำหรับกำหนดทิศทางการพัฒนาองค์การบริหารส่วนตำบลและสำหรับใช้ติดตามประเมินผลการปฏิบัติงานของผู้บริหาร

**1.3 ขั้นตอนการจัดทำแผนการดำเนินงาน**

**ขั้นตอนที่ 1** การเก็บรวบรวมข้อมูล โดยคณะกรรมการสนับสนุนการจัดทำแผนพัฒนาท้องถิ่น องค์การบริหารส่วนตำบลหนองหญ้าปล้อง เก็บรวบรวมข้อมูลโครงการ/กิจกรรม ที่จะดำเนินการจริงในพื้นที่

**ขั้นตอนที่ 2** การทำจัดร่างแผนการดำเนินงาน คณะกรรมการสนับสนุนการจัดทำแผนพัฒนาท้องถิ่น องค์การบริหารส่วนตำบลหนองหญ้าปล้อง จัดทำร่างแผนการดำเนินงานโดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาขององค์การบริหารส่วนตำบล ที่ได้กำหนดไว้ในแผนยุทธศาสตร์การพัฒนา

**ขั้นตอนที่ 3** การประกาศแผนการดำเนินงาน คณะกรรมการสนับสนุนการจัดทำแผนพัฒนาท้องถิ่น องค์การบริหารส่วนตำบลหนองหญ้าปล้อง นำร่างแผนการดำเนินงาน เสนอผู้บริหาร เพื่อประกาศใช้เป็นแผนการดำเนินงาน และปิดประกาศไว้อย่างน้อยสามสิบวัน ดังแผนภูมิ

***ขั้นตอนการจัดทำแผนการดำเนินงาน***

องค์กรปกครองส่วนท้องถิ่น

คณะกรรมการสนับสนุนการ **รวบรวมโครงการ/กิจกรรม**

จัดทำแผนพัฒนาท้องถิ่น **หน่วยงานอื่น**

หน่วยงานอื่น

คณะกรรมการสนับสนุนการ **จัดทำร่างการดำเนินการ**

จัดทำแผนพัฒนาท้องถิ่น

คณะกรรมการสนับสนุนการ **เสนอร่างแผนการดำเน**ิ**นงาน**

จัดทำแผนพัฒนาท้องถิ่น

คณะกรรมการพัฒนาท้องถิ่น **พิจารณาร่างแผนการดำเนินการ**

**เสนอร่างฯ ต่อผู้บริหารท้องถิ่น**

ผู้บริหารท้องถิ่น **ผู้บริหารท้องถิ่นให้ความเห็นชอบ**

**ประกาศใช้**

**1.4 ประโยชน์ของการจัดทำแผนการดำเนินงาน**

1. แสดงถึงความชัดเจนในการนำแผนยุทธศาสตร์การพัฒนาไปสู่การปฏิบัติ

2. แสดงความสอดคล้องกับงบประมาณรายจ่ายประจำปี

3. เพื่อความสะดวกในการปฏิบัติงานตามโครงการต่าง ๆ

4. เพื่อสะดวกในการติดตามและประเมินผลการดำเนินงานตามแผนงาน/โครงการ/กิจกรรมในปีงบประมาณนั้น